EkBass/fiwiki-20250220-pages-articles huggingface dataset:
Saksalaiset eurokolikot

Saksalaiset eurokolikot ovat Saksalle lyötyjä eurokolikoita. Eurokolikoissa arvopuoli on kaikissa euromaissa samanlainen, mutta kääntöpuolen jokainen euromaa suunnittelee itse omille kolikoilleen. Saksalaisissa eurokolikoissa on kaikkiaan kolme erilaista kääntöpuolta. Yhden, kahden ja viiden sentin kolikoihin kääntöpuolen suunnitteli Rolf Lederbogen ja niissä on kuvattuna tammen oksa. Kääntöpuolen 10, 20 ja 50 sentin kolikoihin suunnitteli Reinhard Heinsdorff ja niissä on kuvattuna Brandenburgin portti. Yhden ja kahden euron kolikoihin kääntöpuolen suunnittelivat Heinz Hoyer ja Sneschana Russewa-Hoyer ja niissä on kuvattuna kotka, joka on myös Saksan vaakunassa. Kaikkien Saksan eurokolikoiden kääntöpuolelta löytyy EU:n kaksitoista tähteä sekä kolikon valmistusvuosi. Rahan kääntöpuolella on vuosiluvun yhteydessä pieni kirjain, joka kertoo missä se on lyöty: * A: Berliini * D: München * F: Stuttgart * G: Karlsruhe * J: Hampuri == Kahden euron erikoisrahat == Saksan kahden euron erikoisrahat 2006 Schleswig-Holstein. Kolikossa on Lyypekin kaupungin maamerkki, Holstentor-portti, ja sen alla sanat ”Schleswig-Holstein”. Kaivertajan nimikirjaimet ”HH” ja rahapajan tunnus, joko ”A”, ”D”, ”F”, ”G” tai ”J” sekä sanat ”Bundesrepublik Deutschland”. Lyöntimäärä 30 milj. kpl. 2007 Euromaiden yhteinen Rooman sopimuksen 50-vuotisraha. Kolikon kuva esittää Rooman sopimusasiakirjaa, jossa on Euroopan talousyhteisön kuuden perustajamaan edustajien allekirjoitukset. Asiakirjan taustalla oleva kuvio jäljittelee kiveystä Piazza del Campidoglio -aukiolta. Lyöntimäärä 30 milj. kpl. 2007 Mecklenburg-Vorpommern. Kolikossa on Schwerinin linna ja sen alla sanat ”Mecklenburg-Vorpommern”. Rahapajan tunnus, kaivertajan nimikirjaimet ”HH” sekä ”Bundesrepublik Deutschland”. Lyöntimäärä 30 milj. kpl. 2008 Hampuri. Kolikossa on barokkikirkko St. Michaelis eli ”Michel” se symboloi Hampurin kaupunkia ja osavaltiota. Teksti ”Bundesrepublik Deutschland” sekä rahapajan tunnus. Lyöntimäärä 30 milj. kpl. 2009 Euromaiden yhteinen talous- ja rahaliiton 10-vuotisraha. Kolikossa on yksinkertaisin viivoin piirretty ihmishahmo yhdessä eurosymbolin € kanssa, suunnittelijan nimikirjaimet "ΓΣ" (George Stamatopoulos Kreikan keskuspankista). Lyöntimäärä 30 milj. kpl. 2009 Saarland. Kolikossa on kuvattu Pyhän Ludwigin kirkko, joka tunnetaan Saarlandin pääkaupungin Saarbrückenin symbolina. Tekstit ”SAARLAND”, ”BUNDESREPUBLIK DEUTSCHLAND”, suunnittelija Friedrich Brennerin nimikirjaimet sekä rahapajan tunnus. Lyöntimäärä 30 milj. kpl. 2010 Bremen. Kolikossa on kuvattu Bremenin kaupungintalo. Etualalla seisoo Rolandin patsas. Kaupungintalon alapuolelle on sijoitettu kaupungin nimi ”BREMEN” ja vasemmalla puolella on rahapajan tunnus. Taiteilija Bodo Broschatin nimikirjaimet ovat alalaidassa patsaan alla. Lyöntimäärä 30 milj. kpl. == Aiheesta muualla == *European Central Bank - Information about the German euro coins *€2 commemorative coins *Deutsche Bundesbank *The Euro Information Website- Germany Luokka:Eurokolikot maittain Luokka:Saksan talous
Venäjän–Turkin sota

Venäjän–Turkin sota voi viitata moniin konflikteihin Venäjän ja Turkin välillä: * Astrahanin sotaretki 1569 * Venäjän–Krimin sodat ** Venäjän–Krimin sota (1552–1576) * Venäjän–Turkin sota (1676–1681) * Venäjän–Turkin sota (1686–1700) * Venäjän–Turkin sota (1710–1711) * Venäjän–Turkin sota (1735–1739) * Venäjän–Turkin sota (1768–1774) * Venäjän–Turkin sota (1787–1792) * Venäjän–Turkin sota (1806–1812) * Kreikan vapaussota (1821–1829) ** Venäjän–Turkin sota (1828–1829) * Krimin sota (1853–1856) * Turkin sota (1877–1878) * Kaukasuksen rintama (1914–1917), osa ensimmäistä maailmansotaa * Neuvosto-Venäjän–Turkin sota (1917–1918), osa Venäjän sisällissotaa Luokka:Seulonnan keskeiset artikkelit
Ekvivalenssiperiaate

Ekvivalenssiperiaatteella (ekvivalenssi, yhtäpitävä, täydellinen vastaavuus) tarkoitetaan pääasiallisesti Albert Einsteinin käyttöön ottamaan käsitettä, jonka mukaan gravitaation aiheuttama voima ja kiihtyvyyden seurauksena tunnettu voima on sama (havaitsija on ei-inertiaalikoordinaatistossa). Vastaavuus on myös aikavenymillä liikkeen ja painovoiman kesken, merenpinnan tasolla olevien kellojen aikaero pysyy siis samana riippumatta paikkojen leveysasteista. Sillä voidaan myös tarkoittaa Kopernikuksen ideaa, että fysiikan lakien pitää olla voimassa kaikkialla maailmankaikkeudessa, tai että inertia- ja gravitaatiomassat ovat samat.http://www.kolumbus.fi/aksu/vuorovaikutukset.html Ekvivalenssiperiaatetta on testattu hyvin tarkasti. Loránd Eötvösin vuonna 1908 tekemän kokeellisen mittauksen torsiovaa'an avulla sai selville, että ekvivalenssiperiaate on voimassa ainakin yhden miljardisosan tarkkuudella. Myöhemmillä mittauksilla on saatu selville, että periaate on voimassa vielä muutaman triljoonasosan tarkkuudessakin. == Lähteet == Luokka:Yleinen suhteellisuusteoria
Räisälä (Siilinjärvi)

Räisälä on asuinalue Siilinjärven kunnassa. Alue on osa Siilinjärven kirkonkylän taajamaa ja sijaitsee noin 700−1500 metriä Siilinjärven torilta pohjoiseen. Räisälässä on noin 200 kotitaloutta. Räisälä rajoittuu pohjoisessa Pyylampeen, idässä Ahmon asutusalueeseen, etelässä Ahmoon (järveen) ja Kirkonmäkeen, sekä lännessä Ahmon urheilualueeseen. Luokka:Siilinjärven kylät ja alueet
Itävaltalaiset eurokolikot

Itävaltalaiset eurokolikot ovat Itävallalle lyötyjä eurokolikoita. Eurokolikoiden arvopuoli on kaikissa euromaissa samanlainen, mutta kääntöpuolen eli kansallisen puolen jokainen euromaa suunnittelee itse. Itävaltalaisissa eurokolikossa on jokaisessa omanlaisensa kansallinen puoli, mutta yhteisenä teemana on kolmessa pikkukolikossa kukat, keskikokoisissa kolikoissa arkkitehtuuri ja kahdessa suurimmassa kolikossa itävaltalaisille tärkeä henkilö. Yhden sentin kolikossa on kuvattuna alppikatkero, kahden sentin kolikossa alppitähti ja viiden sentin kolikossa esikko. Kymmenen sentin kolikossa on kuvattuna Stephansdom, kahdenkymmenen sentin kolikossa Belvederen palatsi ja viidenkymmenen sentin kolikossa Wienissä sijaitseva Secession- rakennus. Yhden euron kolikossa on kuvattuna Wolfgang Amadeus Mozart ja kahden euron kolikossa nobelisti Bertha von Suttner. Kaikkien Itävallan eurokolikoiden kansallisella puolella on myös kolikon arvo (toistettuna arvopuolelta), Itävallan kolmiraitainen lippu (heraldisin värisymbolein, pystyraidoitus kuvaa punaista), EU:n kaksitoista tähteä ja kolikon valmistusvuosi. == Kahden euron erikoisrahat == Itävallan kahden euron erikoisrahat 2005 Itävallan valtiosopimuksen 50-vuotisjuhla. Kolikossa on kuvattu Itävallan valtiosopimuksen allekirjoitukset ja sinetit. Valtiosopimuksen allekirjoittivat toukokuussa 1955 Neuvostoliiton, Ison- Britannian, USA:n ja Ranskan ulkoministerit ja suurlähettiläät sekä Itävallan ulkoministeri Leopold Figl. Sinettien yläpuolella on teksti ”50 JAHRE STAATSVERTRAG”. Taustalla on pystyraitoja, jotka kuvaavat Itävallan lippua. Lyöntimäärä 7 milj. kpl. 2007 Euromaiden yhteinen Rooman sopimuksen 50-vuotisraha. Kolikon kuva esittää Rooman sopimusasiakirjaa, jossa on Euroopan talousyhteisön kuuden perustajamaan edustajien allekirjoitukset. Asiakirjan taustalla oleva kuvio jäljittelee kiveystä Piazza del Campidoglio -aukiolta. Lyöntimäärä 9 milj. kpl. 2009 Euromaiden yhteinen talous- ja rahaliiton 10-vuotisraha. Kolikossa on yksinkertaisin viivoin piirretty ihmishahmo yhdessä eurosymbolin € kanssa, suunnittelijan nimikirjaimet "ΓΣ" (George Stamatopoulos Kreikan keskuspankista). Lyöntimäärä 5 milj. kpl. ==Aiheesta muualla== *Itävallan eurokolikot ja lyöntimäärät (kolikot.com) *European Central Bank - Information about the Austrian euro coins *€2 commemorative coins *Oesterreichische National Bank (www.oenb.at) *austrian gold coins / Goldmünzen Österreich Luokka:Eurokolikot maittain Luokka:Itävallan talous
Rocky Mountainin kansallispuisto

Rocky Mountainin kansallispuisto sijaitsee Yhdysvalloissa Coloradon osavaltiossa Boulderin kaupungin koillispuolella. Puiston pinta-ala on 1 075 neliökilometriä. Puiston korkeuserot ovat huimat: laaksot sijaitsevat noin 2 400 metriä merenpinnan yläpuolella, kun korkeimmat huiput kohoavat yli 4 300 metrin korkeuteen. Puiston korkein huippu on Longs Peak joka kohoaa 4 346 metrin korkeuteen. Alueella on myös yli sata 3 000 metriä ylittävää vuorenhuippua. Puistoon sisältyy kappale Kalliovuorten vedenjakajaseutua, sekä Coloradojoen latvat. Sen alueella on 150 järveä ja sata kilometriä puroja ja jokia, joiden varsilla elää monipuolinen rantojen eläimistö.National Parks Service Kolmannes puiston alueesta on puurajan yläpuolista tundraa. Maastonmuodot ovat jääkausien muokkaamat.Hillclimb Media Kansallispuistossa elää 20–24 karhua vuoden 2004–2006 tutkimusten mukaan, yli 350 paksusarvilammasta vuoden 2004 arvion mukaan, yli 500 peuraa vuoden 2006 arvion mukaan, 600–800 vapitia talvisin ja 30–50 hirveä. Kojootti on alueella tavallinen ja puumia arviolta on 20–30. Rocky Mountainin kansallispuistolla on 200 työntekijää ja noin 270 sesonkityöntekijää. Lisäksi vapaaehtoisia on toiminnassa mukana 1 700. == Lähteet == * === Viitteet === == Aiheesta muualla == Luokka:Coloradon kansallispuistot
Alankomaalaiset eurokolikot

Alankomaalaiset eurokolikot ovat Alankomaille lyötyjä eurokolikoita. Eurokolikoissa arvopuoli on kaikissa euromaissa samanlainen, mutta kääntöpuolen jokainen euromaa suunnittelee itse omille kolikoilleen. Kaikkien kolikkojen kuva-aiheena on kuningatar Beatrixin profiili ja sanat Beatrix, Koningin der Nederlanden, eli Beatrix, Alankomaiden kuningatar. Alankomaissa käteiseurot otettiin käyttöön vuoden 2002 alusta. Kaikissa Alankomaiden eurokolikoissa on kääntöpuolelta lisäksi EU:n kaksitoista tähteä ja kolikon lyöntivuosi. == Kahden euron erikoisrahat == Alankomaiden kahden euron erikoisrahat 2007 Euromaiden yhteinen Rooman sopimuksen 50-vuotisraha. Kolikon kuva esittää Rooman sopimusasiakirjaa, jossa on Euroopan talousyhteisön kuuden perustajamaan edustajien allekirjoitukset. Asiakirjan taustalla oleva kuvio jäljittelee kiveystä Piazza del Campidoglio -aukiolta. Lyöntimäärä 6,333 milj. kpl. 2009 Euromaiden yhteinen talous- ja rahaliiton 10-vuotisraha. Kolikossa on yksinkertaisin viivoin piirretty ihmishahmo yhdessä eurosymbolin € kanssa, suunnittelijan nimikirjaimet "ΓΣ" (George Stamatopoulos Kreikan keskuspankista). Lyöntimäärä 5,3 milj. kpl. == Aiheesta muualla == *European Central Bank - Information about the Dutch euro coins *€2 commemorative coins *De Nederlandsche Bank *The Euro Information Website- Netherlands Luokka:Eurokolikot maittain Luokka:Alankomaiden talous
Raution kirkko

pienoiskuva|240x240px|Raution sankarimuistomerkki. Kaatuivat isänmaansa puolesta 1939-1944. Raution kirkko on Raution kylässä Kalajoella sijaitseva kirkko. Kalajoen ja Raution seurakuntien yhdistymisen johdosta se on Kalajoen seurakunnan käytössä. Rakennusmestari Simon Jylkkä-Silvénin suunnittelema puinen kirkko valmistui vuonna 1800. Kirkko on muodoltaan erivartinen ristikirkko, jonka poikkisakarat ovat päävartta lyhyemmät. Alkujaan kirkko oli aumakattoinen, mutta vuosina 1881–1884 sakaroihin rakennettiin päätykolmiot. Ristin keskuksessa kohoaa jalustaosasta pieni lyhty. Kirkkosalin sisäkatot ovat tasakattoiset ja sakaroiden leikkauskohdassa on kupumainen laajennus. Kirkkoa on remontoitu ainakin vuosina 1835, 1884, 1907 ja 1968. Kirkon pinta- ala on 275 m2. Kirkossa on 600 istumapaikkaa. Kirkon 8-äänikertaiset urut on rakentanut Hans Heinrich vuonna 1975. Kirkon nykyisen alttaritaulun on maalannut Hans Håkansson ja sen nimi on Hyvä paimen. Aiempi alttaritaulu, Thomas Kiempen maalaama Ristiinnaulittu on vuodelta 1804. Kirkon vieressä on kolminivelinen kellotapuli, joka on luultavimmin rakennettu samassa yhteydessä kuin itse kirkko. Tapulissa on yksi kello vuodelta 1807. == Lähteet == * Kalajoen seurakunta: Raution kirkko == Aiheesta muualla == * Luokka:Kalajoen nähtävyydet Luokka:Kalajoen kirkkorakennukset Luokka:Suomen puiset ristikirkot Kirkko Luokka:Suomen 1800-vuosikymmenellä rakennetut kirkot
Kiinteistötalous

Kiinteistötalous on tekniikan ala, jossa keskitytään tutkimaan ympäristöä sijoittamisen, suunnittelun, suojelemisen ja lain näkökulmasta. Kiinteistötalouden asiantuntijoita tarvitaan esimerkiksi kiinteistöjohtajina, maankäytön suunnittelijoina, maanmittausinsinööreinä ja kiinteistömarkkinoiden tutkijoina. ==Katso myös== * Kiinteistö * Maanmittaus == Aiheesta muualla == * Aalto-yliopisto, Kiinteistötalous Luokka:Kiinteistöala
Yleisurheilu kesäolympialaisissa 1900

Vuoden 1900 kesäolympialaisissa Pariisissa järjestettiin yleisurheilussa 23 kilpailutapahtumaa, kaikki miehille. Kilpailut järjestettiin Racing Club de Francen kentällä Bois de Boulognessa. ==Mitalistit == ==Lähteet== ==Aiheesta muualla== *Kansainvälisen Olympiakomitean tulostietokanta *
Lippajärvi (järvi)

Lippajärvi on suurimmaksi osaksi Espoossa sijaitseva rehevä järvi. Sen luoteispuolella on samanniminen kaupunginosa, kaakkoispuolella on Viherlaakso. Järven länsipää ulottuu hieman myös Kauniaisten alueelle. Järvi laskee luoteiskulmastaan Pitkäjärveen ja sieltä edelleen Espoonjokea pitkin Espoonlahteen. Järven etelä- ja pohjoisrannoilla on yleiset uimarannat. Vesi syvenee tasaisesti rannoilla. Lippajärven vedenlaatu on 1980- ja 1990-luvuilla sekä 2000-luvun alussa ollut välttävä. Vuonna 2001 alkanut hapetus on parantanut järven happitilannetta huomattavasti. Oinonen, Elina. 2008. Selvitys Espoon järvien tilasta. Uudenmaan ympäristökeskuksen raportteja 17 | 2008 Järven matalissa osissa, varsinkin järven eteläosassa kasvillisuus on runsasta. Kasvillisuuden seassa on paljon pinnalla kuplivana massana kelluvaa viherlevää. Lippajärven kalasto on särkikalavaltainen ja petomaisten lajien osuus on pieni. Hoitokalastuksia Lippajärvellä on toteutettu useaan kertaan 2000-luvulla. Valuma-alue on pääosin pientaloaluetta. Lippajärvi on kokonaisuudessaan rauhoitettu. Viherlaakson puolella etelärannalla sijaitsee Lippajärven uimaranta ja Lippajärven asuinalueella pohjoisrannalla Vilniemen uimaranta. == Lähteet == ==Aiheesta muualla== *Vesistöennusteet: Mankin- ja Espoonjoen vesistöalue - Lippajärvi. Järven vedenkorkeus ympäristöhallinnon sivuilla. www.ymparisto.fi Luokka:Espoon järvet Luokka:Kauniaisten järvet Luokka:Espoonjoen vesistö Luokka:Suur-Leppävaara
Irlantilaiset eurokolikot

Irlantilaiset eurokolikot ovat Irlannille lyötyjä eurokolikoita. Eurokolikoissa arvopuoli on kaikissa euromaissa samanlainen, mutta kääntöpuolen jokainen euromaa suunnittelee itse omille kolikoilleen. Kaikissa kolikoissa on samanlainen kääntöpuoli, niissä on kuvattuna iiriläisharppu. Kaikista Irlannin eurokolikoista löytyy kääntöpuolelta lisäksi EU:n kaksitoista tähteä sekä kolikon valmistusvuosi. == Kahden euron erikoisrahat == Irlannin kahden euron erikoisrahat 2007 Euromaiden yhteinen Rooman sopimuksen 50-vuotisraha. Kolikon kuva esittää Rooman sopimusasiakirjaa, jossa on Euroopan talousyhteisön kuuden perustajamaan edustajien allekirjoitukset. Asiakirjan taustalla oleva kuvio jäljittelee kiveystä Piazza del Campidoglio -aukiolta. Lyöntimäärä 4.82 milj. kpl. 2009 Euromaiden yhteinen talous- ja rahaliiton 10-vuotisraha. Kolikossa on yksinkertaisin viivoin piirretty ihmishahmo yhdessä eurosymbolin € kanssa sekä suunnittelijan nimikirjaimet "ΓΣ" (George Stamatopoulos Kreikan keskuspankista). Lyöntimäärä 5 milj. kpl. == Aiheesta muualla == *Irlannin eurokolikot ja lyöntimäärät (kolikot.com) *European Central Bank - Information about the Irish euro coins *Central Bank of Ireland (www.centralbank.ie) *5 euro Ireland *The Euro Information Website- Ireland Luokka:Eurokolikot maittain Luokka:Irlannin talous
Theodore Rooseveltin kansallispuisto

Theodore Rooseveltin kansallispuisto sijaitsee Pohjois-Dakotan osavaltiossa lähellä Yhdysvaltojen pohjoisrajaa. Se muodostuu kolmesta karusta maa- alueesta, joiden yhteispinta-ala on 285 neliökilometriä. Puisto on saanut nimensä presidentti Theodore Rooseveltin mukaan. Hän omisti muutaman vuoden ajan karjatilan, joka on nykyisin osa kansallispuistoa. Roosevelt pakeni karjatilalle kahdeksi vuodeksi toipumaan vaimonsa ja äitinsä kuolemasta 1884. Puiston tunnetuin eläinlaji on biisoni. Muita eläimiä ovat preeriakoirat, vuoristolampaat, kojootit, villihevoset, villit kalkkunat ja kalkkarokäärmeet. Biisonit ja vuoristolampaat istutettiin alueelle 1956 niiden kadottua lähes sukupuuttoon noin 75 vuotta aiemmin. Jotta biisonit pysyisivät erossa lähiseutujen kesyistä naudoista, koko puisto on aidattu piikkilangalla. == Lähteet == == Aiheesta muualla == *Theodore Roosevelt National Park Luokka:Pohjois-Dakotan kansallispuistot
Child in Time (albumi)

__NOTOC__ Child in Time on Ian Gillan Bandin albumi, joka julkaistiin vuonna 1976. Se oli ensimmäinen julkaisu jolla Ian Gillan oli mukana Deep Purplesta lähtönsä jälkeen. Levyn tuotti myös Deep Purplesta tuttu Roger Glover. == Kappaleet == === A-puoli === # # # # # === B-puoli === # * # == Kokoonpano == * Ian Gillan – laulu, huuliharppu * Ray Fenwick – kitara * John Gustafson – basso * Mark Nauseef – rummut * Mike Moran – koskettimet * Roger Glover – syntetisaattori, mbira == Arvostelut == * AllMusic: AllMusic review == Lähteet == == Aiheesta muualla == * Child in Time discogs.com -sivustolla Luokka:Vuoden 1976 esikoisalbumit Luokka:Ian Gillanin albumit
Starsem

Starsem on vuonna 1996 perustettu länsi-eurooppalais-venäläinen avaruusteknologiayhtiö, jonka ainoa myyntiartikkeli on venäläinen Sojuz- kantoraketti. Vuoteen 2008 asti laukaisut tehdään Baikonurin kosmodromilta, 2009 alkaen myös Kourousta, Etelä-Amerikasta. Sen omistus jakautuu seuraavasti * Arianespace (15 %) * EADS (35 %) * Venäjän avaruusjärjestö (25 %) * raketin valmistaja ”Samara Space Center” eli TsSKB Progress (25 %) ==Aiheesta muualla== * Starsemin kotisivu * Arianespacen kuvaus Sojuz-laukaisupalvelusta * TsSKB-Progress Samara Space Center Luokka:Avaruusteknologiayhtiöt
Johnny Van Zant

John Roy ”Johnny” Van Zant (s. 27. helmikuuta 1959 Jacksonville, Florida, Yhdysvallat) on yhdysvaltalainen southern rock -laulaja. Hän on Lynyrd Skynyrd -yhtyeen alkuperäisen laulajan Ronnie Van Zantin sekä .38 Special -yhtyeen perustajan ja laulajan Donnie Van Zantin nuorin veli. Van Zantin ensimmäinen yhtye oli The Austin Nickels Band, jonka nimi myöhemmin muutettiin The Johnny Van Zant Bandiksi. Sen ensimmäinen levytys oli No More Dirty Deals, joka luetaan Van Zantin soololevytykseksi. Hän on ollut Lynyrd Skynyrdin laulaja sen uudelleenkokoamisesta 1987 saakka. Johnny Van Zant on myös julkaissut duettolevyjä veljensä Donnien kanssa. Brother To Brother (1998), Van Zant II (2001), Get Right With The Man (2005), My Kind of Country (2007). ==Levytykset== nimi vuosi yhtye No More Dirty Deals 1980 soolo Round Two 1981 The Last of the Wild Ones 1982 Van Zant 1985 Van Zant Brickyard Road 1990 soolo Lynyrd Skynyrd 1991 1991 Lynyrd Skynyrd The Last Rebel 1993 Twenty 1997 Edge of Forever 1998 Brother to Brother Van Zant Van Zant II 2001 Vicious Cycle 2003 Lynyrd Skynyrd Get Right with the Man 2005 Van Zant My Kind Of Country 2007 God & Guns 2009 Lynyrd Skynyrd Last of a Dyin' Breed 2012 Lynyrd Skynyrd == Lähteet == Luokka:Lynyrd Skynyrd Luokka:Yhdysvaltalaiset laulajat Luokka:Vuonna 1959 syntyneet Luokka:Elävät henkilöt
Tonkatsu

Tonkatsu (豚カツ, とんかつ, tai トンカツ) on suosittu japanilainen porsaanleikettä muistuttava ruokalaji. Se tehdään leivittämällä eli kastamalla porsaankyljykset kananmunaan, jauhoihin ja pankoon, joka on länsimaista korppujauhoa ilmavampaa johtuen leivänmurusten suuremmasta koosta. Lopuksi kyljykset uppopaistetaan eli friteerataan kuumassa öljyssä sekä leikataan viipaleiksi ruokailua varten. Ruoka on nimeään myöten japanilainen jäljitelmä kotletista eli leikkeestä tai kyljyksestä, englanniksi cutlet. Japaniksi se on translitteroituna suunnilleen katsu-retsu, johon lisätään porsaanlihaa tarkoittava ton-alku.Raholan sanasto Tonkatsua tarjoillaan pääasiallisesti kahtena vaihtoehtona, jotka ovat vähärasvainen filepalasta valmistettu hire (ヒレ) ja rasvaisempi porsaankyljyksestä valmistettu rōsu (ロース). Tyypillinen lisäke on ohueksi lastuttu kaaliraaste ja misokeitto, mutta tonkatsua voidaan tarjota myös voileivän välissä (tonkatsu-sando). Kastikkeeksi käy erityinen tonkatsukastike (トンカツソース), joka muistuttaa paljon Worcesterkastikkeella terästettyä ketsuppia.Ilmatar.net Worcesterkastikkeen japanilainen vastine Usutā sōsu (ウスターソース) sisältää hedelmiä ja vihanneksia kuten omenaa ja tomaattia. Se on englantilaista esikuvaansa makeampaa. Tonkatsukastike on hyvin samanlaista mutta hieman paksumpaa, minkä vuoksi se soveltuu erinomaisesti käytettäväksi uppopaistetun ja leivitetyn ruoan kanssa. Kastikkeen lisäksi tonkatsun kanssa nautitaan väkevää englantilaistyyppistä sinappia (karashi, 芥子, 辛子, からし) sekä toisinaan makua antamaan lisätään sitruunaviipale. == Lähteet == == Aiheesta muualla == Luokka:Japanilainen keittiö
Ortodoksinen Lähetys

Ortodoksinen Lähetys ry on Suomen ortodoksisen kirkon ulkomaan lähetystyötä tekevä järjestö, joka perustettiin vuonna 1977 hoitamaan Pyhän Sergein ja Hermanin Veljeskunnan (PSHV) aiemmin hoitamaa ulkolähetystoimintaa. Merkittävin ulkomaankohde on Kenia. Järjestön toimisto sijaitsee Helsingissä. Ortodoksisen Lähetyksen hallituksen puheenjohtajana toimii arkkipiispa Leo. Varapuheenjohtaja on Outi Vasko, joka toimii myös lähetyssihteerinä. ==Lähteet== * http://www.ort.fi * Isä Ambrosius - Markku Haapio: Ortodoksinen kirkko Suomessa * Ortodoksinen kalenteri Luokka:Suomen ortodoksinen kirkko Luokka:Suomalaiset lähetystyöjärjestöt
Espanjalaiset eurokolikot

Espanjalaiset eurokolikot ovat Espanjalle lyötyjä eurokolikoita. Eurokolikoissa arvopuoli on kaikissa euromaissa samanlainen, mutta kääntöpuolen jokainen euromaa suunnittelee itse omille kolikoilleen. Yhden ja kahden euron kolikoissa on kuningas Felipe VI:n kuva. Nämä kolikot laskettiin liikkeelle ensi kertaa vuonna 2015.. Viidenkymmenen, kahdenkymmenen ja kymmenen sentin kolikoissa on Miguel de Cervantesin kuva. Viiden, kahden ja yhden sentin kolikoiden kuva-aiheena on Santiago de Compostelan katedraali. Kaikista Espanjan eurokolikoista löytyy kääntöpuolelta lisäksi EU:n kaksitoista tähteä sekä kolikon valmistusvuosi sekä sana España. Vuonna 2010 Espanja päivitti kolikoiden ulkonäön vastaamaan Euroopan komission uusia säännöksiä. Kolikoissa on samat kuvat kuin aiemminkin, mutta vuosiluku on siirretty kolikon reunalta sisäosaan sekä ulkokehän kaikki kaksitoista tähteä ovat koholla tasaiselta alustalta. == Kahden euron erikoisrahat == Espanjalaiset kahden euron erikoisrahat 2005 400 vuotta Miguel de Cervantesin ”Mielevä hidalgo Don Quijote manchalainen” -kirjan ensipainoksesta. Kolikossa on Don Quijote, joka pitelee kädessään peistä. Taustalla on tuulimyllyjä. Vasemmalla on upotettuna sana ”ESPAÑA” ja sen alapuolella rahapajan tunnus ”M”. Lyöntimäärä 8 milj. kpl. 2007 Euromaiden yhteinen Rooman sopimuksen 50-vuotisraha. Kolikon kuva esittää Rooman sopimusasiakirjaa, jossa on Euroopan talousyhteisön kuuden perustajamaan edustajien allekirjoitukset. Asiakirjan taustalla oleva kuvio jäljittelee kiveystä Piazza del Campidoglio -aukiolta. Lyöntimäärä 8 milj. kpl. 2009 Euromaiden yhteinen talous- ja rahaliiton 10-vuotisraha. Kolikossa on yksinkertaisin viivoin piirretty ihmishahmo yhdessä eurosymbolin € kanssa, suunnittelijan nimikirjaimet "ΓΣ" (George Stamatopoulos Kreikan keskuspankista). Lyöntimäärä 8 milj. kpl. 2010 Córdoban historiallinen keskusta. Kolikon kuva-aiheena on Córdoban suuren moskeija-katedraalin pylväikkö, joka on yksi islamilaisen rakennustaiteen varhaisimpia ja hienoimpia edustajia Euroopassa. Córdoban historiallinen keskusta otettiin aikanaan ensimmäisenä espanjalaisena kohteena Unescon maailmanperintöluetteloon. Lyöntimäärä 8 milj. kpl. == Lähteet == == Aiheesta muualla == *Espanjan eurokolikot ja lyöntimäärät (kolikot.com) *European Central Bank - Information about the Spanish euro coins *€2 commemorative coins *Banco de España (www.bde.es) *The Euro Information Website- Spain Luokka:Eurokolikot maittain Luokka:Espanjan talous
Piperatsiini

Piperatsiini on sekundäärinen amiini ja heterosyklinen yhdiste, jonka kemiallinen kaava on C4H10N2. Siitä käytetään myös nimiä antireni, 1,4-diatsasykloheksaani, 1,4-dietyleenidiamiini, dietyleeni-imiini, heksahydropiratsiini ja piperatsidiini. Piperatsiini on normaaliolosuhteissa olomuodoltaan kiinteää, värittömiä kiteitä taikka valkoisia hiutaleita, palavaa ja hygroskooppista (kosteutta itseensä sitovaa) ainetta, jolla on pistävä haju. Piperatsiinin moolimassa on 86,14 g/mol, sulamispiste 106 °C, kiehumispiste 146 °C, tiheys 1,07 g/cm3, leimahduspiste 65 °C, itsesyttymislämpötila 320 °C ja CAS-numero 110-85-0. Piperatsiini liukenee veteen 15 g/100 ml lämpötilan ollessa 20 °C sekä myös alkoholiin. Piperatsiini hajoaa palaessaan ja muodostaa myrkyllisiä typen oksideja sekä reagoi happoanhydridien, vahvojen happojen ja voimakkaiden hapettimien kanssa. Piperatsiinia käytetään lääkeaineiden ja torjunta-aineiden valmistuksessa. Lääkkeenä piperatsiinia käytetään kihomatojen ja suolinkaisten häädössä. Piperatsiinia käytetään myös vulkanointikiihdyttimenä kumiteollisuudessa sekä antioksidanttina, korroosionestoaineena tekstiiliväreissä ja kemian analyyseissä. Piperatsiinin vedellinen muoto on piperatsiiniheksahydraatti C4H10N2·6H2O, jonka CAS-numero on 142-63-2. ==Ympäristö- ja terveysvaikutukset== Lyhytaikaisessakin altistumisessa piperatsiini voi syövyttää silmiä, ihoa ja hengitysteitä. Höyryn hengittäminen voi aiheuttaa keuhkopöhöä sekä altistumisesta voi seurata myös vaikutuksia hermostossa. Aine voi aiheuttaa vaaraa ympäristölle, erityisesti kaloille. == Katso myös == *Pyrroli (C4H5N) *Pyridiini (C5H5N) *Piperidiini (C5H11N) == Aiheesta muualla == * *KETSU Kemian työsuojeluneuvottelukunta: Piperatsiini *Human Metabolome Database (HMDB): Piperazine *Food Component Database (FooDB): Piperazine *DrugBank: Piperazine *KEGG: Piperazine *ChemBlink: Piperazine *
Gillan’s Inn

__NOTOC__ Gillan’s Inn on Ian Gillanin sooloalbumi, joka julkaistiin 18. huhtikuuta 2006.iTunes: Ian Gillan – Gillan’s Inn Se on Gillanin uran 40-vuotisjuhlalevy ja sisältää hänen suosikkikappaleitaan uransa varrelta uudelleen soitettuina. Mukana on monia vierailevia tähtiä, muun muassa Joe Elliot (Def Leppard), Tony Iommi (Black Sabbath), kitaristi Joe Satriani, Janick Gers (Iron Maiden), Uli Jon Roth (Scorpions), Robby Takac ja Johnny Rzeznik (Goo Goo Dolls) ja Ronnie James Dio (Dio). Albumi julkaistiin DualDisc-levynä, jossa toinen puoli on audio-cd, toinen puoli DVD. == Sisältö == === CD === # Unchain Your Brain # Bluesy Blue Sea # Day Late and a Dollar Short # Hang Me Out to Dry # Men of War # When a Blind Man Cries # Sugar Plum # Trashed # No Worries # Smoke on the Water # No Laughing in Heaven # Speed King # Loving on Borrowed Time # I'll Be Your Baby Tonight === Tour Editionin bonuskappaleet === #Have Love, Will Travel (Live-House Of Blues, Anahiem, CA 9/14/06) #Wasted Sunsets (Live-House Of Blues, Anahiem, CA 9/14/06) === DVD === # Complete Album In 5.1 Surround Sound # Making of Gillan's Inn video # Track By Track Audio Commentary By Ian Gillan # Special Select The Soloist For Smoke On The Water Section (Choose From Jeff Healey, Joe Satriani, Steve Morse, Tony Iommi, Uli Jon Roth And More) # Rare Performance Videos Of Ian Fronting Deep Purple And Black Sabbath # Demon's Eye-Feat. Jeff Healy (Guitar), Jon Lord (Organ) [DVD Side Only] # Can I Get A Witness? [Special DVD ROM Bonus Track] # Photo Gallery # Lyrics == Arvostelut == * AllMusic: AllMusic review == Lähteet == Luokka:Vuoden 2006 albumit Luokka:Ian Gillanin albumit
Kultalusikka

Kultalusikka on Kotiteollisuuden EP vuodelta 2004. Nimikappaleen lisäksi julkaisu sisältää Imatra Big Band Festivalilla heinäkuussa 2004 livenä nauhoitettuja kappaleita Tomusta ja tuhkasta-, Kuolleen kukan nimi- ja Helvetistä itään -albumeilta. EP sijoittui Suomen singlelistalla parhaimmillaan toiselle sijalle. == Kappaleet == # # # # # # == Kokoonpano == * Jouni Hynynen – laulu, kitara * Janne Hongisto – basso * Jari Sinkkonen – rummut ==Lähteet== Luokka:Kotiteollisuuden albumit Luokka:Vuoden 2004 EP:t
Portugalilaiset eurokolikot

Portugalilaiset eurokolikot ovat Portugalille lyötyjä eurokolikoita. Eurokolikoiden arvopuoli on kaikissa euromaissa samanlainen, mutta kääntöpuolen jokainen euromaa suunnittelee itse omille kolikoilleen. Portugalille kaikki kääntöpuolet suunnitteli Vitor Manuel Fernandes dos Santos. Yhden ja kahden euron kolikoissa on kuninkaallinen sinetti vuodelta 1144. Viidenkymmenen- kahdenkymmenen- ja kymmenen sentin kolikoissa on kuninkaallinen sinetti vuodelta 1142. Viiden-, kahden- ja yhden sentin kolikoiden kuva-aiheena on kuninkaallinen sinetti vuodelta 1134. Kaikissa Portugalin eurokolikoissa on kääntöpuolella lisäksi EU:n kaksitoista tähteä sekä kolikon valmistusvuosi. == Kahden euron erikoisrahat == Portugalin kahden euron erikoisrahat 2007 Euromaiden yhteinen Rooman sopimuksen 50-vuotisraha. Kolikon kuva esittää Rooman sopimusasiakirjaa, jossa on Euroopan talousyhteisön kuuden perustajamaan edustajien allekirjoitukset. Asiakirjan taustalla oleva kuvio jäljittelee kiveystä Piazza del Campidoglio -aukiolta. Lyöntimäärä 1,5 milj. kpl. 2007 Portugalin EU-puheenjohtajakausi. Kolikossa on korkkitammi (quercus suber). Portugalin vaakuna ja puun oikealle puolelle on kirjoitettu sana ”PORTUGAL” kolmelle riville, taiteilijan nimikirjoitus ”I. Vilar”, rahapajan tunnus ”INCM” ja sanat ”PRESIDÊNCIA DO CONSELHO DA UE”. Lyöntimäärä 2 milj. kpl. 2008 Ihmisoikeuksien yleismaailmallisen julistuksen 60. vuosipäivä. Kolikossa on Portugalin vaakuna ja sen alla maan nimi ”PORTUGAL” sekä vuosiluku ”2008”. Alaosassa on geometrinen kuvio ja sisäosan reunassa sanat ”60 ANOS DA DECLARAÇÃO UNIVERSAL DOS DIREITOS HUMANOS” sekä niiden perässä teksti ”Esc. J. Duarte INCM”. Lyöntimäärä 1,035 milj. kpl. 2009 Euromaiden yhteinen talous- ja rahaliiton 10-vuotisraha. Kolikossa on yksinkertaisin viivoin piirretty ihmishahmo yhdessä eurosymbolin € kanssa, suunnittelijan nimikirjaimet "ΓΣ" (George Stamatopoulos Kreikan keskuspankista). Lyöntimäärä 1,285 milj. kpl. 2009 Portugalinkielisten maiden urheilukisat. Kolikossa voimistelija pyörittää pitkää nauhaa, yläreunassa on Portugalin vaakuna ja liikkeeseenlaskijamaan nimi ”PORTUGAL”. Vasemmalla reunalla ovat nimikirjaimet ”INCM”, oikealla reunalla on taiteilijan nimi ”J. AURÉLIO”, ja niiden välissä alareunassa on teksti ”2.os JOGOS DA LUSOFONIA LISBOA”. Lyöntimäärä 1,25 milj. kpl. 2010 Portugalinkielisten maiden urheilukisat. Kolikossa lukee teksti REPÚBLICA PORTUGUESA — 1910–2010. Lyöntimäärä 2,035 milj. kpl. == Aiheesta muualla == *European Central Bank - Information about the Portuguese euro coins *€2 commemorative coins *Banco de Portugal (www.bportugal.pt) *The Euro Information Website- Portugal Luokka:Eurokolikot maittain Luokka:Portugalin talous
Kreikkalaiset eurokolikot

Kreikkalaiset eurokolikot ovat Kreikalle lyötyjä eurokolikoita. Eurokolikoiden arvopuoli on kaikissa euromaissa samanlainen, mutta kääntöpuolen jokainen euromaa suunnittelee itse omille kolikoilleen. Kahden euron kolikossa esiintyy 200-luvulta peräisin oleva yksityiskohta mosaiikista, yhden euron kolikossa näkyy neljän drakman kolikko ennen ajanlaskumme alkua (kuva-aiheena pöllö), 50 sentin kolikossa on Eleftheríos Venizéloksen (1864–1936) kuva, kahdenkymmenen sentin kolikossa on vuosina 1776–1831 elänyt Ioannis Kapodistrias, kymmenen sentin kolikossa näkyy Rigas Velestinlis-Fereos (1757–1798), viiden sentin kolikossa näkyy kreikkalainen säiliöalus, kahden sentin kolikossa on purjelaivatyyppi korvetti ja yhden sentin kolikossa kuva-aiheena toimii ateenalainen kolmisoutu-sota-alus. Kreikka oli ensimmäinen maa, joka löi kahden euron erikoisrahan vuonna 2004 samana vuonna järjestettyjen kesäolympialaisten kunniaksi. Kaikista Kreikan eurokolikoista löytyy kääntöpuolelta lisäksi EU:n kaksitoista tähteä sekä kolikon valmistusvuosi. == Kahden euron erikoisrahat == 2004 Olympialaiset Ateenassa vuonna 2004. Suoritukseensa valmistautuvan antiikin kiekonheittäjän patsaan kuva. Vasemmalla on olympialaisten tunnus ”ATHENS 2004” ja viisi olympiarengasta ja oikealla allekkain numero ”2” ja sana ”ΕΥΡΩ”. Lyöntimäärä 35 milj. kpl. 2007 Euromaiden yhteinen Rooman sopimuksen 50-vuotisraha. Kolikon kuva esittää Rooman sopimusasiakirjaa, jossa on Euroopan talousyhteisön kuuden perustajamaan edustajien allekirjoitukset. Asiakirjan taustalla oleva kuvio jäljittelee kiveystä Piazza del Campidoglio -aukiolta. Lyöntimäärä 4 milj. kpl. 2009 Euromaiden yhteinen talous- ja rahaliiton 10-vuotisraha. Kolikossa on yksinkertaisin viivoin piirretty ihmishahmo yhdessä eurosymbolin € kanssa, suunnittelijan nimikirjaimet "ΓΣ" (George Stamatopoulos Kreikan keskuspankista). Lyöntimäärä 4 milj. kpl. 2010 Marathonin taistelusta 2 500 vuotta. Lyöntimäärä 2,5 milj. kpl. == Lähteet == == Aiheesta muualla == *Kreikan eurokolikot ja lyöntimäärät (kolikot.com) *European Central Bank – Information about the Greek euro coins *€2 commemorative coins *Bank of Greece (www.bankofgreece.gr) *The Euro Information Website – Greece Luokka:Eurokolikot maittain Luokka:Kreikan talous
M/S Birka Express

M/S Birka Express () on Birka Cargo Ab:n omistama ro-ro-rahtialus. Alus on rakennettu vuonna 1997 Romaniassa ja Norjassa. Kuollutta painoa laivalla on 8 843 tonnia ja jääluokitus on 1A Super eli se pystyy useimmissa jääolosuhteissa kulkemaan yksin. Birka Express on rekisteröity Suomen lipun alle ja sen kotisatama on Maarianhamina. Nykyisin alusta käyttää suomalainen rahtivarustamo Finnlines. Birka Expressin sisaraluksia ovat M/S Birka Carrier, M/S Birka Trader ja M/S MN Pelican. == Käyttöhistoria == Vuonna 1997 aluksen runko laskettiin vesille Galațissa, Romaniassa. Romaniasta alus hinattiin Rissaan, Norjaan, jossa se rakennettiin loppuun. 15. syyskuuta 1997 alus luovutettiin United Shippingin omistukseen, joka rekisteröi aluksen Suomen lipun alle. Kotisatamaksi tuli Maarianhamina. 20. syyskuuta alus kastettiin United Expressiksi. 25. syyskuuta alus aloitti liikennöinnin reitillä Kemi–Oulu–Kiel. Tammikuussa 2002 alus rekisteröitiin Birka Cargo Ltd:n omistukseen. Kotisatamana säilyi edelleen Maarianhamina. Elokuussa 2002 alus sai nykyisen nimensä ja siirtyi uudelle reitille; Kemi–Oulu–Antwerpen–Lontoo–Felixstowe. Marraskuun alussa 2006 Birka Express siirtyi Helsingin ja Århusin väliseen liikenteeseen, liikennöityään tätä ennen reitillä Helsinki–Bilbao. Joulukuussa alus kuitenkin palasi takaisin Helsingin ja Bilbaon välille. Nykyisin Birka Express liikennöi Euroopassa. == Lähteet == == Aiheesta muualla == *Fakta om Fartyg – M/S United Express *Birka Cargo *Birka Expressistä Finnlinesin sivuilla Birka Express
Enstatiitti

Enstatiitti on pyrokseenimineraalien enstatiitin (MgSiO3) ja fenrosiliitin (FeSiO3) seos. Enstatiitti voi olla väriltään valkeaa, harmaata, vihertävää tai ruskeaa. Sen kovuus on 5–6 Mohsin asteikolla, ja kiteisyys on ortorombinen ja monokliininen. Aineen ominaispaino on 3,21–3,96 g/cm³. Enstatiitti sulaa 25 kilobaarissa 1 787 °C:ssa. Varsinainen enstatiitti on magnesiumsilikaatti, jota on tavallista laavakivissä ja metamorfisissa kivissä. Hypersteeni eli (Mg,Fe)SiO3 on seos, jossa magnesiumia ja rautaa on suunnilleen yhtä paljon. Brontsiitti on säärapautunut enstatiitti, jolle ominaista on metallia muistuttava kiilto ja pronssintapainen väri. Bastiitti on enstatiitti, joka on muuttunut serpentiiniksi ja talkiksi, sekä mahdollisesti antofylliitiksi. == Esiintyminen == Magnesiumpitoista enstatiittia on monissa syväkivissä, esimerkiksi dioriitissa ja gabrossa. Sulkeumina sitä on myös pintakivissä eli basaltissa, andesiitissa ja dasiitissa. Maan vaipassa enstatiittia esiintyy peridotiitissa ja pyrokseniitissa. Enstatiittia on myös meteoriiteissa. Spektrien avulla sitä on arveltu löytyvän kehittyneiden tähtien ympäriltä ja planetaarisen sumun NGC 6302 ympäriltä. == Lähteet == * == Aiheesta muualla == * Mindat: Enstatite * Webmineral: Enstatite Mineral Data * Handbook of Mineralogy: Enstatite (pdf) Luokka:Silikaattimineraalit
Slovenialaiset eurokolikot

Slovenialaiset eurokolikot ovat Slovenialle lyötyjä eurokolikoita. Eurokolikoiden arvopuoli on kaikissa euromaissa samanlainen, mutta kääntöpuolen jokainen euromaa suunnittelee itse omille kolikoilleen. Slovenian kolikkosarjan joka kolikossa on eri kuva-aihe. Kahden euron kolikossa on kansallisrunoilija France Prešeren ja säe hänen kirjoittamansa kansallishymnin tekstistä. Yhden euron kolikossa on protestanttinen uskonpuhdistaja Primož Trubar ja teksti "stati inu obstati" (seistä ja kestää). Viidenkymmenen sentin kolikossa on Slovenian korkein vuori Triglav, Kravun tähtikuvio ja teksti "Oj Triglav Moj Dom" (Oi Triglav, kotini). Kahdenkymmenen sentin kolikkoon on kuvattu kaksi lipizzanhevosta ja siinä on kirjoitus "LIPICANEC" (Lipizzanhevonen). Kymmenen sentin kolikossa on kirjoitus "Katedrala Svobode" (Vapauden katedraali) ja kuva rakentamatta jääneestä, arkkitehti Jože Plečnikin suunnittelemasta parlamenttirakennuksesta. Viiden sentin kolikko kuvaa kylväjää kylvämässä tähtiä ja pisteitä. Kahden sentin kolikossa on ns. Prinssin kivi, vanha kruunauskivi. Yhden sentin kolikko esittää haikaraa. Kaikista Slovenian eurokolikoista löytyy kääntöpuolelta lisäksi EU:n kaksitoista tähteä sekä kolikon valmistusvuosi. == Kahden euron erikoisrahat == Slovenian kahden euron erikoisrahat 2007 Euromaiden yhteinen Rooman sopimuksen 50-vuotisraha. Kolikon kuva esittää Rooman sopimusasiakirjaa, jossa on Euroopan talousyhteisön kuuden perustajamaan edustajien allekirjoitukset. Asiakirjan taustalla oleva kuvio jäljittelee kiveystä Piazza del Campidoglio -aukiolta. Lyöntimäärä 0,4 milj. kpl. 2008 Primož Trubarin syntymän 500. vuosipäivä. Kolikossa on Primož Trubarin profiilikuva. Sanat ”PRIMOŽ TRUBAR” ja vuosiluvut ”1508 • 1586” ja teksti ”SLOVENIJA 2008”. Lyöntimäärä 1 milj. kpl. 2009 Euromaiden yhteinen talous- ja rahaliiton 10-vuotisraha. Kolikossa on yksinkertaisin viivoin piirretty ihmishahmo yhdessä eurosymbolin € kanssa, suunnittelijan nimikirjaimet "ΓΣ" (George Stamatopoulos Kreikan keskuspankista). Lyöntimäärä 1 milj. kpl. 2010 Ljubljanan kasvitieteellinen puutarha 200 vuotta. Kolikon kasvi on nimeltään ”Rebrinčevolistna Hladnikija”. Latinankielinen nimi ”HLADNIKIA PASTINACIFOLIA” on kirjoitettu kaarevasti kasvin viereen alas vasemmalle. Kuvaa ympäröivät tekstit ”200 LET • BOTANIČNI VRT • LJUBLJANA” ja ”SLOVENIJA 2010”. Lyöntimäärä 1 milj. kpl. == Aiheesta muualla == * Slovenian eurokolikot * Slovenian euro coins * €2 commemorative coins * The effigies of the new Slovene euro coins (from the Bank of Slovenia) * Slovene euro coins on the official website of the Slovenian adoption of the euro *The Euro Information Website- Slovenia Luokka:Eurokolikot maittain Luokka:Slovenian talous
Jaaskamonkoski

Jaaskamonkoski on Pudasjärven kaupungissa Ervastin kylässä Iijoen varressa sijaitseva koski. Se sijaitsee kantatien 78 lähellä noin 30 kilometriä Pudasjärven keskustaajamasta Kurenalta kaakkoon. Alue on tunnettu virkistyskalastusalueestaan. Koskeen on istutettu useiden vuosien ajan kesäisin kirjolohta. Kalastus onnistuu sekä rannalta että veneestä. ==Lähteet== Luokka:Pudasjärven luonto Luokka:Suomen kosket Luokka:Iijoen alaosan alue
Ranskalaiset eurokolikot

Ranskalaiset eurokolikot ovat Ranskalle lyötyjä eurokolikoita. Eurokolikoiden arvopuoli on kaikissa euromaissa samanlainen, mutta kääntöpuolen jokainen euromaa suunnittelee itse omille kolikoilleen. Kahdessa suurimmassa kolikossa on taiteilija Joaquim Jimenezin suunnittelema elämää symboloiva puu. Pienemmissä kolikoissa (10 snt, 20 snt ja 50 snt) esiintyy tunnettu Kylväjä- aihe, jota on käytetty ennenkin esimerkiksi frangeissa. Pienimpiä kolikkoja koristaa Fabienne Courtiaden Marianne. Kaikissa Ranskan eurokolikoissa on kääntöpuolella lisäksi EU:n kaksitoista tähteä sekä kolikon valmistusvuosi. == Kahden euron erikoisrahat == Ranskan kahden euron erikoisrahat 2007 Euromaiden yhteinen Rooman sopimuksen 50-vuotisraha. Kolikon kuva esittää Rooman sopimusasiakirjaa, jossa on Euroopan talousyhteisön kuuden perustajamaan edustajien allekirjoitukset. Asiakirjan taustalla oleva kuvio jäljittelee kiveystä Piazza del Campidoglio -aukiolta. Lyöntimäärä 9,4 milj. kpl. 2008 Ranskan EU-puheenjohtajakausi. Kolikossa on teksti ”2008 PRÉSIDENCE FRANÇAISE UNION EUROPÉENNE RF”. Tekstin alla vasemmalla on rahapajan tunnus ja oikealla sen johtajan tunnus. Lyöntimäärä 20,064 milj. kpl. 2009 Euromaiden yhteinen talous- ja rahaliiton 10-vuotisraha. Kolikossa on yksinkertaisin viivoin piirretty ihmishahmo yhdessä eurosymbolin € kanssa, suunnittelijan nimikirjaimet "ΓΣ" (George Stamatopoulos Kreikan keskuspankista). Lyöntimäärä 10 milj. kpl. 2010 Vetoomuspuhe 18. kesäkuuta Kolikossa on kenraali Charles de Gaullen muotokuva ja ylemäpänä lukee 70 ANS ja a APPEL 18 JUIN Lyöntimäärä 20 milj. kpl. == Aiheesta muualla == *European Central Bank - Information about the French euro coins *€2 commemorative coins *Banque de France (www.banque-france.fr) *The Euro Information Website- France Luokka:Eurokolikot maittain Luokka:Ranskan talous
Vladimir Karpets

Vladimir Aleksandrovitš Karpets (, s. 20. syyskuuta 1980 Pietari) on venäläinen maantiepyöräilijä. Karpets aloitti ammattilaisuransa Lokosphinx- tallissa vuonna 1998. Hän osallistui vuoden 2000 olympialaisissa ratapyöräilyn henkilökohtaiseen ja joukkuetakaa-ajoon. Vuonna 2001 hän siirtyi Itera- joukkueeseen ja kahta vuotta myöhemmin ibanesto.com -talliin. Hän ajoi samassa tallissa, joka sittemmin tunnettiin Caisse d'Epargnen nimellä, vuoteen 2008 saakka. Karpets saavutti ensimmäisinä ammattilaisvuosinaan useita sijoituksia kymmenen parhaan joukkoon pienemmissä etappikilpailuissa. Vuonna 2004 hän voitti Ranskan ympäriajon nuorten kilpailun tehtyään ratkaisevan eron Thomas Voeckleriin viimeistä edellisen päivän aika-ajossa. Tour de Francen kokonaiskilpailussa Karpets oli kolmastoista. Samana vuonna hän voitti Vuelta Ciclista a la Rioja -kilpailun sekä sijoittui toiseksi Katalonian ympäriajossa. Vuonna 2005 Karpets sijoittui Italian ympäriajossa seitsemänneksi ja oli 18. etapin aika-ajossa toinen. Seuraavana vuonna hän oli Espanjan ympäriajossa kahdeksas. Vuonna 2007 Karpets voitti UCI ProTour -sarjaan kuuluvat Katalonian ja Sveitsin ympäriajot. Näistä jälkimmäisen hän ratkaisi viimeisen päivän aika-ajossa, jonka kuudes sija nosti hänet kokonaiskilpailun kolmannelta sijalta voittoonKarpets voitti pyöräilyn Sveitsin ympäriajon, Carlström 32:s MTV3 24.6.2007. Ranskan ympäriajon jälkimmäisellä aika-ajoetapilla hän oli kolmas ja yhteistuloksissa neljästoista sekä Espanjan ympäriajon kokonaiskilpailussa seitsemäs. Pekingin olympialaisissa 2008 Karpets oli aika-ajossa kahdeksastoista ja maantieajossa yhdeksästoista. Saman vuoden MM-kilpailuissa hän oli maantieajossa kahdeskymmenes. Karpets siirtyi vuoden 2009 alussa Katjuša-talliin. Hän sijoittui samana vuonna toiseksi Tour de Romandien kokonaiskilpailussa, viidenneksi Sveitsin ympäriajossa ja 13:nneksi Ranskan ympäriajossa. Vuoden 2010 Tour de Romandiessa hän oli neljäs, Italian ympäriajossa neljästoista ja Espanjan ympäriajossa yhdestoista. Karpets palasi viimeisiksi ammattilaiskausikseen 2012–2013 entiseen espanjalaistalliinsa, uudelta nimeltään Team Movistar. ==Lähteet== *Vladimir Karpets trsp-friis- tietokannassa *Vladimir Karpets Cycling Archives -tietokannassa ===Viitteet=== Luokka:Venäläiset maantiepyöräilijät Luokka:Vuonna 1980 syntyneet Luokka:Elävät henkilöt
Project Blue Book

Project Blue Book (suom. Projekti sininen kirja) oli Yhdysvaltain ilmavoimien ufotutkimusten sarja 1952–1969. Projektin tarkoitus oli selvittää, ovatko ufot uhka Yhdysvaltain kansalliselle turvallisuudelle, ja myös kerätä tieteellistä tietoa ufoista. Blue Bookin tieteellisenä neuvonantajana toimi tähtitieteen professori J. Allen Hynek. Liikemies ja siviililentäjä Kenneth Arnold ilmoitti kesäkuussa 1947 nähneensä yhdeksän suurella nopeudella liikkuvaa objektia Mount Rainierin yläpuolella. Kun raportit Arnoldin kokemuksista levisivät ja käynnistävät ufoaallon, Yhdysvaltain ilmavoimat aloittivat 1948 havintojen tutkimisen, operaatio Signin. Seuraavana vuonna tätä seurasi Project Grudge. Nämä tutkimukset johtivat Project Blue Bookin perustamiseen vuonna 1952. Project Blue Bookista tuli Yhdysvaltain hallinnon pitkäikäisin ufotutkimus. Seuraavien 17 vuoden aikana se keräsi 12 618 ufohavaintoa ja vastaavaa tapausta. Näistä yli 90 prosenttia luokiteltiin ”tunnistetuiksi”, eli havainnot selittyivät esimerkiksi tunnetuilla tähtitieteellisillä ilmiöillä tai ihmisen toiminnalla. Noin 700 tapausta jäi kuitenkin ”tunnistamattomiksi”. Ilmavoimat pyysivät vuonna 1966 toista komiteaa tutkimaan tarkemmin 59 ufohavaintoa. Edward Condonin johtama komitea julkaisi 1968 niin sanotun Condonin raportin. Se suositteli ilmavoimia lopettamaan ufotutkimukset, ja Project Blue Book lakkautettiinkin seuraavana vuonna. ==Katso myös== * Ufoaalto * Ufojen luokittelu == Lähteet == == Aiheesta muualla == * Project Blue Book -arkisto * Project Blue Book in FBI's FOIA reading room Luokka:Ufot Luokka:1950-luku Luokka:1960-luku Luokka:Yhdysvaltain ilmavoimat
Kuloharju

Kuloharju on kylä Posion kunnassa. Kylä sijaitsee seututien 863 varrella, noin 30 kilometrin päässä kunnan keskustaajamasta Aholasta etelään Taivalkoskelle päin. Kuloharjun osa-alueella asui vuoden 2005 lopussa 140 asukasta. Väkimäärä on vähentynyt vuodesta 1987 44.4 % Kylässä sijaitsee muun muassa kyläkauppa entisen koulun tiloissa. ==Lähteet== ==Aiheesta muualla== * Lappi.fi: Kuloharju ===Kirjallisuutta=== *Kuloharjun kylähistoria, Anetjärven maamiesseura, 1982. Luokka:Posion kylät
Yleisurheilu kesäolympialaisissa 1904

Vuoden 1904 kesäolympialaisissa Saint Louisissa järjestettiin yleisurheilussa 25 kilpailutapahtumaa, kaikki miehille. ==Mitalistit == ==Lähteet== ==Aiheesta muualla== *Kansainvälisen Olympiakomitean tulostietokanta *
Kuolio (Kuusamo)

Kuolio on kylä Kuusamon kaupungissa valtatie 20:n varrella noin 25 kilometrin päästä kaupungin keskustasta lounaaseen Taivalkoskelle päin. Kylä valittiin vuonna 1993 Kuusamon vuoden kyläksi. Valinnan perusteluissa mainitaan, että kylä on tyypillinen kuusamolainen kylä, joka on rakennettu vaaramaisemaan lähelle vesistöä. Kylän maisemaa hallitsevat Yli-Kuoliojärven pohjoispuolella oleva Katajavaara sekä mainitun järven lisäksi Kovajärven ja Vääräjärven maisemat. Kuoliojärven nimen alkuosa tulee saamen kielen sanasta guolli (yhdyssanoissa guolle, Guollejavri eli Kuoliojärvi). Guolli merkitsee kalaa. On todennäköistä, että nimen Kuoliojärvelle ovat antaneet alueella asuneet metsäsaamelaiset. Kylän vanhin asuinpaikka onkin perimätiedon ja tulisijalöydösten perusteella ollut metsäsaamelaisten asuttama Lapinniemi Yli- Kuoliojärven etelärannalla sen länsipäässä. Autioniemessä on myös mahdollisesti sijainnut lappalaisten hautapaikka. Maanselän siidan eli lappalaisyhteisön talvikylä on sijainnut lähistöllä Maaselän Oijusluomalla. Kylä on Kuusamon eteläosan ylittävän Maaselän eteläreunalla. Alueella sijaitsevat vesistöt purkautuvat monia eri reittejä pitkin Iijoen vesistöön, osaksi Kostojärven kautta. Sijainnista Maaselällä kertoo se, että kylän järvien pinta on noin 14 metriä Kuusamojärven pintaa ylempänä. Sota-aikana Kuolion kylä oli sotatoimialueen rajana syksystä 1939 alkaen. Kuolion kylässä oli sodan aikana aktiivista Neuvostoliiton desanttien toimintaa. Evakuointivaiheessa kylä oli tärkeä muonitus- ja huoltoetappi. Se oli myös kaikkien Kuusamon kylien väestön kokoamispaikka, josta evakuoitavat kuljetettiin tuleviin sijoittumiskuntiinsa. Kylällä toiminut ala-aste on lakkautettu. ==Lähteet== Luokka:Kuusamon kylät
Rissa

Rissa on entinen kunta Etelä-Trøndelagin läänissä, Norjassa. Tammikuussa 2013 tehdyn väestönlaskennan mukaan Rissan kunnassa oli 6 652 asukasta. Rissan kunta yhdistettiin vuonna 2018 Leksvikin kanssa uudeksi Indre Fosenin kunnaksi. == Vaakuna == Kunnan vaakuna on iältään varsin nuori (1987), mutta sen juuret ovat paljon vanhemmat. Vaakuna esittää vuonna 1189 syntyneen norjalaisen jaarlin ja herttuan, Skule Bårdssonin kruunua, niin kuin se on kuvailtuna vanhaan hautakiveen Pohjoismaiden toiseksi suurimmassa tuomiokirkossa (Uppsalan jälkeen) Nidarosdomenissa, Trondheimissä. == Lähteet == ==Aiheesta muualla== *